section_heading: Povijest
paragraph_text: Prvi poznati stanovnici toga kraja bili su Iliri, što potvrđuju ostaci gomila i gradina. Hrvati su u ove krajeve doselili u 7. stoljeću. Za vrijeme višestoljetne turske okupacije domaći svećenici glagoljaši imali su značajnu ulogu u očuvanju katoličke vjere među tamošnjim stanovništvom. U svrhu očuvanja tamošnjeg stanovništva, splitski nadbiskup Ivan Dominik Foconio (1575. – 1602.) osnovao je nešto prije 1579. godine dekanat za glagoljaške župe pod turskom vlašću u Poljicima i Radobilji, prvi u splitskoj nadbiskupiji i jedini do 1834. godine.